ΕΘΑ Έγκωμης

Η ΕΘΑ Έγκωμης (επίσημη ονομασία: Ένωσις Θυέλλης Αναγεννήσεως) είναι ένας κυπριακός αθλητικός σύλλογος από την Έγκωμη της επαρχίας Λευκωσίας. Η ομάδα διατηρεί τμήματα καλαθοσφαίρισης ανδρών και καλαθοφαίρισης γυναικών. Παλαιότερα διέθετε ποδοσφαιρική ομάδα και ομάδα στίβου. Χρώματα του σωματείου είναι το κίτρινο και το μαύρο.

 Ίδρυση 
Η ΕΘΑ Έγκωμης δημιουργήθηκε το 1942 από την ενοποίηση των σωματείων Θύελλας και Αναγέννηση. Στο σωματείο δόθηκε το όνομα Ένωσις Θυέλλης Αναγεννήσεως Έγκωμης (ΕΘΑ Έγκωμης).

 Καλαθοσφαίριση 

 Καλαθοσφαίριση ανδρών
Το καλαθοσφαιρικό τμήμα ανδρών της ΕΘΑ Έγκωμης συστάθηκε την περίοδο 1969. Πρώτος προπονητής ήταν ο Κρίνος Μακρίδης. Αρχικά η ομάδα αγωνιζόταν στη Β΄ κατηγορία. Την περίοδο 1979-80 η ΕΘΑ συμμετείχε για πρώτη φορά στην Α΄ κατηγορία. 

Την περίοδο  1996-1997 η ΕΘΑ είχε επανέλθει στους μεγάλους της Κυπριακής καλαθόσφαιρας και είχε για προπονητή τον Κώστα Χρίστου, επιλέγοντας ως ξένους, τους Αμερικανούς Μάικ Ρις και τον  Πόνσι Τζέιμς σε Πρωτάθλημα 12 ομάδων. Τερμάτισε στην 8η θέση αφού πλεονέκτησε σε βάρος της ΕΝΑΔ, στην ισοβαθμία, καθώς στο πρώτο γύρο, η ομάδα του Αγίου Δομετίου, είχε νικήσει με +8. Στη συνεχεια αποκλείστηκε στην προημιτελική φάση από τον Αχιλλέα, στο παιχνίδι για τις θέσεις 1-8).Τρίποντα από το παρελθόν: Μια τεράστια επιτυχία που πέρασε απαρατήρητη… - cyprusbasket.net

Η μεγαλύτερη επιτυχία στην ιστορία του τμήματος ήρθε την περίοδο 2010-11 όταν αναδείχθηκε για πρώτη φορά πρωταθλήτρια Κύπρου. Η ΕΘΑ επανέλαβε την επιτυχία της αυτή και την επόμενη περίοδο. Επιπρόσθετα κατέκτησε το Κύπελλο Κύπρου τρεις φορές: 2011, 2013 και 2015. Το 2011 κατέκτησε και το Σούπερ Καπ.

Αξιόλογοι παίκτες
 Κώστας Εγγλέζος
 Μάικ Ρις
 Πόνσι Τζέιμς
 Μαρκ Κιγκ

Αξιόλογοι προπονητές
 Γιάννης Πέππος
 Κώστας Χρίστου

 Καλαθοσφαίριση γυναικών 
Το καλαθοσφαιρικό τμήμα γυναικών της ΕΘΑ Έγκωμης συμμετέχει στο Κυπριακό πρωτάθλημα καλαθοσφαίρισης γυναικών. Έχει αναδειχθεί μία φορά πρωταθλήτρια Κύπρου, την περίοδο 1991-92.

 Τίτλοι 
Ανδρών
 Πρωτάθλημα Κύπρου (2): 2010,  2012
 Κύπελλο Κύπρου (3): 2011, 2013, 2015
 Σούπερ Καπ (2): 2011, 2018
 Πρωτάθλημα Β΄ κατηγορίας (2): 1996, 2001
 Τουρνουά Κεραυνού-ΣΠΕ Στροβόλου: 2014 Η ΕΘΑ κατέκτησε το τουρνουά - simerini.sigmalive.com
2η θέση: 2011
Τουρνουά της ΕΘΑ “Δημητράκης Χατζηνικολάου”
2η θέση: 2016 - Απόλλων-ΕΘΑ: «Γαλάζιο» το τουρνουά της ΕΘΑ! - philenews.com
Γυναικών
 Πρωτάθλημα Κύπρου (1): 1992

 Ποδόσφαιρο 

Η ΕΘΑ είναι ιδρυτικό σωματείο της Αθλητικής Ποδοσφαιρικής Ομοσπονδίας Εθνικοφρόνων Σωματείων Προαστίων Λευκωσίας (ΑΠΟΕΣΠ), στις διοργανώσεις της οποίας συμμετείχε. Το 1986 εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ) μέσω του πρωταθλήματος ένταξης.

Στην πρώτη συμμετοχή της στο πρωτάθλημα Δ΄ κατηγορίας, την περίοδο 1986-87, τερμάτισε στην έκτη θέση του ομίλου της. Την επόμενη περίοδο τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα. Συνέχισε στις διοργανώσεις της ΑΠΟΕΣΠ. Το ποδοσφαιρικό τμήμα της ΕΘΑ Έγκωμης είναι ανενεργό.

 Παραπομπές 

 Εξωτερικοί σύνδεσμοι 

Κατηγορία:Αθλητικοί σύλλογοι Επαρχίας Λευκωσίας
Κατηγορία:Ιδρύσεις αθλητικών συλλόγων το 1942
Κατηγορία:Κυπριακοί σύλλογοι καλαθοσφαίρισης

Κατηγορία:Ιδρύσεις ομάδων καλαθοσφαίρισης το 1969
Κατηγορία:Έγκωμη Λευκωσίας